PMIndiaData/PMIndiaSum huggingface dataset:
“ఆఫ్ఘ‌నిస్తాన్ పై ఢిల్లీ ప్రాంతీయ భ‌ద్ర‌తా చ‌ర్చ‌ల”‌కు హాజ‌రైన సంద‌ర్భంగా జాతీయ భ‌ద్ర‌తా స‌ల‌హాదారులు/  భ‌ద్ర‌తా కౌన్సిళ్ల కార్య‌ద‌ర్శులు ఉమ్మ‌డిగా ప్ర‌ధాన‌మంత్రితో భేటీ

భార‌త జాతీయ భ‌ద్ర‌తా స‌ల‌హాదారు శ్రీ అజిత్ దోవ‌ల్ ఢిల్లీలో నిర్వ‌హించిన‌ ఆఫ్ఘ‌నిస్తాన్ పై ప్రాంతీయ భ‌ద్ర‌తా గోష్ఠిలో పాల్గొన్న ఏడు దేశాల‌కు చెందిన జాతీయ భ‌ద్ర‌తా కౌన్సిళ్ల అధిప‌తులు త‌మ చ‌ర్చ‌ల అనంత‌రం ఉమ్మ‌డిగా ప్ర‌ధాన‌మంత్రి శ్రీ న‌రేంద్ర మోదీతో స‌మావేశ‌మ‌య్యారు. ఇరాన్‌, కిర్గిస్తాన్‌, ర‌ష్యా, త‌జికిస్తాన్‌, తుర్క్ మినిస్తాన్‌, ఉజ్బెకిస్తాన్ దేశాలకు ప్రాతినిథ్యం వ‌హిస్తున్న సీనియ‌ర్ సెక్యూరిటీ అధికారులు ప్ర‌ధాన‌మంత్రితో మాట్లాడుతూ ఈ చ‌ర్చ నిర్వ‌హించ‌డంలో భార‌త‌దేశం చూపిన చొర‌వ‌ను, చ‌ర్చ‌ల్లో నాణ్య‌త‌ను ప్ర‌శంసించారు. ఆఫ్ఘ‌నిస్తాన్ లో ప‌రిస్థితిపై త‌మ దేశాల వైఖ‌రిని వారు వివ‌రించారు. క‌రోనా మ‌హ‌మ్మారి విసురుతున్న స‌వాళ్ల‌ను కూడా త‌ట్టుకుని ఢిల్లీ భ‌ద్ర‌తా గోష్ఠిలో పాల్గొన్నందుకు వారిని ప్ర‌ధాన‌మంత్రి ప్ర‌శంసించారు. ప్రాంతీయ దేశాలు ఆఫ్ఘ‌నిస్తాన్ ను దృష్టిలో ఉంచుకుని ప్ర‌త్యేకంగా దృష్టి సారించాల్సిన నాలుగు అంశాల‌ను ఆయ‌న ప్ర‌త్యేకంగా ప్ర‌స్తావించారు. అవి – ఆఫ్ఘ‌న్ భూభాగాన్ని ఉగ్ర‌వాద బృందాలు ఉప‌యోగించుకోవ‌డంపై సంపూర్ణ వ్య‌తిరేక‌త‌; ఆఫ్ఘ‌నిస్తాన్ మీదుగా మాద‌క‌ద్ర‌వ్యాలు, ఆయుధాల అక్ర‌మ ర‌వాణాకు వ్య‌తిరేక వ్యూహాల అమ‌లు; ఆఫ్ఘ‌నిస్తాన్ లోని మాన‌వ‌తాపూర్వ‌క సంక్షోభం పెరుగుద‌ల‌ను అరిక‌ట్టే చ‌ర్య‌లు. సెంట్ర‌ల్ ఆసియా ప్రాంతానికి చెందిన స్వీయ నియంత్ర‌ణ‌, ప్ర‌గ‌తిశీల సంస్కృతిని పున‌రుజ్జీవింప‌చేయ‌డం, తీవ్ర‌వాద ధోర‌ణుల వ్య‌తిరేక‌త‌పై ప్రాంతీయ భ‌ద్ర‌తా గోష్ఠి కృషిని మ‌రింత‌గా కొన‌సాగిస్తుంద‌న్న ఆశాభావం ప్ర‌ధాన‌మంత్రి వ్య‌క్తం చేశారు.
ప్ర‌ధాని శ్రీ న‌రేంద్ర మోదీతో మాట్లాడిన ఫ్రాన్స్ అధ్య‌క్షుడు శ్రీ హొలాండ్

పారిస్ లో జ‌రుగుతున్న‌ కాప్-21 వాతావ‌ర‌ణ చ‌ర్చ‌ల తాజా ప‌రిస్థితిపై వివ‌ర‌ణ‌. ప్ర‌ధాని శ్రీ న‌రేంద్ర మోదీతో ఫ్రాన్స్ అధ్య‌క్షుడు శ్రీ హొలాండ్ ఈ రోజు మాట్లాడారు. కాప్‌-21 వాతావ‌ర‌ణ చ‌ర్చ‌ల తాజా స్థితిని ప్ర‌ధానికి వివ‌రించారు. ఈ చ‌ర్చ‌లు పారిస్ లో జ‌రుగుతున్న విష‌యం తెలిసిందే. ఇవి ఇప్పుడు చివ‌రి ద‌శ‌కు చేరుకున్నాయి. వివ‌రాలను తెలియ‌జేయ‌డంలో ఫ్రెంచ్ అధ్యక్షుడు చూపిన చొర‌వ‌ను ప్ర‌ధాని శ్రీ న‌రేంద్ర మోదీ అభినందించారు.
యూరోపియ‌న్ క‌మిశ‌న్ ప్రెసిడెంటు ఉర్సులా వాన్ డర్ లేయన్ తో టెలిఫోన్ లో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ యూరోపియ‌న్ క‌మిశ‌న్ ప్రెసిడెంటు ఉర్సులా వాన్ డర్ లేయన్ తో టెలిఫోన్ ద్వారా ఈ రోజు న సంభాషించారు. యూరోపియ‌న్ క‌మిశ‌న్ ప్రెసిడెంట్ గా ప‌ద‌వీ బాధ్య‌త‌ల ను స్వీక‌రించినందుకు ఉర్సులా వాన్ డర్ లేయన్ కు ప్ర‌ధాన మంత్రి అభినందిస్తూ, ఆమె ప‌ద‌వీ కాలం లో చాలా త్వరితం గా తాము సంప్ర‌దింపులు జరుపుకో గ‌లిగినందుకు హర్షాన్ని వ్య‌క్తం చేశారు. క‌మిశ‌న్ కు ఆమె ఒక‌టో మ‌హిళా ప్రెసిడెంట్ అయినందువల్ల ఆమె నాయ‌క‌త్వం ఒక ప్ర‌త్యేక ప్రాముఖ్యాన్ని సంతరించుకొంద‌ని కూడా ప్ర‌ధాన మంత్రి అన్నారు. భార‌త‌దేశం- యూరోపియన్ యూనియన్ (ఇయు) భాగ‌స్వామ్యం ప్ర‌జాస్వామ్యం, చ‌ట్టాల ప‌ట్ల గౌర‌వం, బ‌హుముఖీన‌త్వం, నియ‌మాల పై ఆధార‌ప‌డిన‌టువంటి వ్యాపారం మ‌రియు నియ‌మాల పై ఆధార‌ప‌డినటువంటి అంత‌ర్జాతీయ క్ర‌మం ల వంటి ఉమ్మ‌డి విలువ‌ ల ప్రాతిప‌దిక‌ న సాగుతున్నదంటూ ప్ర‌ధాన మంత్రి ప్ర‌స్తావించారు. ఉర్సులా వాన్ డర్ లేయన్ త‌న ప్రాధాన్య రంగాల లో జ‌ల వాయు ప‌రివ‌ర్త‌న‌, సంధానం, అక్ష‌య శ‌క్తి, స‌ముద్ర సంబంధ భ‌ద్ర‌త‌, ఉగ్ర‌వాదాన్ని మ‌రియు స‌మూల సంస్క‌ర‌ణ వాదాన్ని ప‌రిష్క‌రించ‌డం వంటి అంశాల ను నిర్ధరించుకొన్నందుకు కూడా ఆయ‌న ఆవిడ ను ప్ర‌శంసించారు. భార‌త‌దేశం-ఇయు భాగ‌స్వామ్యాన్ని ప‌టిష్ట ప‌ర‌చ‌డం కోసం క‌ల‌సి కృషి చేయడం పట్ల ప్రధాన మంత్రి త‌న కుతూహలాన్ని వ్య‌క్తం చేశారు. తదుప‌రి ఇండియా-ఇయు స‌మిట్ లో పాలు పంచుకొనేందుకు ప్ర‌ధాన మంత్రి ని ఉర్సులా వాన్ డర్ లేయన్ బ్ర‌సెల్స్ కు రావలసింది గా ఆహ్వానించారు. ఈ ఆహ్వానాన్ని ప్ర‌ధాన మంత్రి శ్రీ మోదీ కృత‌జ్ఞ‌త పూర్వ‌కం గా స్వీక‌రించారు.
ఫరక్కా బ్యారేజీ ప్రాజెక్టులో ఉన్న జలమార్గ లాక్‌కు సమాంతరంగా మరో జలమార్గం నిర్మాణం కోసం ఈ ప్రాజెక్టు నుంచి భూములను దేశ అంతర్గత జలరవాణా ప్రాధికార సంస్థకు అప్పగించేందుకు కేంద్ర కేబినెట్ ఆమోదం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం.. కేంద్ర జలవనరుల శాఖ పరిధిలోని ఫరక్కా బ్యారేజ్ ప్రాజెక్టుకు చెందిన 14.86 హెక్టార్ల భూమిని నౌకాయాన శాఖ పరిధిలోని జలరవాణా ప్రాధికార సంస్థకు.. ప్రస్తుతమున్న జలరవాణా వ్యవస్థకు సమాంతరంగా కొత్త వ్యవస్థ నిర్మాణం కోసం అప్పగించేందుకు మంత్రివర్గం ఆమోదం తెలిపింది. వివరాలు కింది విధంగా ఉన్నాయి:- i. కేంద్ర జలవనరుల, నదుల అభివృద్ధి, గంగానది శుద్ధి మంత్రిత్వ శాఖ ఆధీనంలోని ఫరక్కా బ్యారేజీ ప్రాజెక్టు (ఎఫ్‌బీపీ)కి చెందిన 14.86 హెక్టార్ల భూమిని.. ఫరక్కా బ్యారేజీ వద్ద జలరవాణామార్గ నిర్మాణానికి కేంద్ర నౌకాయాన మంత్రిత్వ శాఖకు అప్పగించటం. ii. ఈ స్థలం విలువ రూ. 2,35,80,160/- (రెండు కోట్ల 35 లక్షల 80 వేల, ఒకవంద అరవై రూపాయలు). కేంద్ర జలరవాణా ప్రాధికార సంస్థ ఈ ఖర్చును భరిస్తుంది. iii. జలమార్గ వికాస్ ప్రాజెక్టులో భాగంగా దీని నిర్మాణం జరుగుతుంది. ఎన్‌డబ్ల్యూ-1 (నేషనల్ వాటర్‌ వే-1) మార్గంలో పెద్ద పడవలకు అవాంతరాల్లేని ప్రయాణానికి మార్గం సుగమం అవుతుంది. కొత్త జలరావాణా మార్గం నిర్మాణం వల్ల ఒనగూరే ప్రయోజనాలు:- a) ప్రస్తుతం ఉన్న మార్గం ద్వారా వస్తున్న నౌకలను సమర్థవంతంగా అదుపుచేయటం కష్టమవుతోంది. నౌకలు ప్రాంతానికి వచ్చి వేళ్లేందుకు క్లియరెన్సు వచ్చేంతవరకు చాలా సమయం వేచిచూడాల్సి వస్తోంది. అందువల్ల అదనపు సమాంతర మార్గాన్ని నిర్మించటం తక్షణ అవసరంగా కేంద్రం గుర్తించింది. జలమార్గ్ వికాస్ ప్రాజెక్టు ద్వారా ఈ ప్రాజెక్టు ద్వారా పెద్ద కార్గోలు కూడా రవాణా కావటంతోపాటు.. ఎక్కువ సంఖ్యలో నౌకలు వచ్చిపోయేందుకు వీలుంటుంది. b) ప్రస్తుతం ఉన్న రవాణా మార్గాన్ని నవీకరించటం/ అభివృద్ధి పరచటం/రిపేరు చేయటం ఎక్కువ సమయంతో కూడుకున్నది కావటంతో.. దీని పనికి భంగం కలగకుండా సమాంతరంగా కొత్త మార్గాన్ని నిర్మించటం వల్ల జలరవాణాకు ఆటంకం ఉండదు. c) కేంద్ర జలరవాణా ప్రాధికార సంస్థ, నౌకాయాన మంత్రిత్వ శాఖ పరిధిలో పనిచేసే ఓ చట్టబద్ధమైన సంస్థ . దేశంలో అంతర్గత జలరవాణాకు సంబంధించిన అన్ని విషయాలను ఈ సంస్థే పర్యవేక్షిస్తుంది. తన పరిధిలోనే కొత్త జల మార్గాల నిర్మాణం, పర్యవేక్షించటం, నిర్వహించటం దీని విధి. గంగానది జలాల వినియోగంలో ఉండే ఒప్పందాలకు (1996 భారత్-బంగ్లాదేశ్ ఒప్పందం వంటివి) భంగం కలగకుండానే అన్నికార్యక్రమాలకు ప్రణాళికలు రూపొందించటం, పనులను నిర్వహించటం ఈ ప్రాధికార సంస్థ విధుల్లో భాగం. ఫరక్కాలో జరిగే కొత్త మార్గం నిర్మాణంతోపాటు.. పాత మార్గాన్ని ఆధునికీకరించే పనులను కేంద్ర నౌకాయాన మంత్రిత్వ శాఖ పర్యవేక్షిస్తుంది. దశలవారిగా నేషనల్ వాటర్ వే -1 కార్యక్రమాన్ని పూర్తిచేసేందుకు కేంద్ర జలవనరుల, నదుల అభివృద్ధి, గంగానది శుద్ధి మంత్రిత్వ శాఖతో సమన్వయం చేసుకుంటుంది. పూర్వరంగం: i. నేషనల్ వాటర్ వే -1 ప్రాజెక్టులో భాగంగా కేంద్ర జలరవాణా ప్రాధికార సంస్థ గంగా-భాగీరథి-హూగ్లీ పరిధిలో ‘అలహాబాద్-హల్దియా’ నదీ వ్యవస్థను ప్రపంచ బ్యాంకు ఆర్థిక సహకారంతో సాంకేతికంగా అభివృద్ధి పరుస్తున్నారు. ii. ఫరక్కా బ్యారేజ్ ప్రాజెక్టు ఆధీనంలో ఫరక్కా వద్ద 1987 నుంచి జలరవాణా జరుగుతోంది. ఈ మార్గాన్ని నవీకరించాల్సిన అవసరం ఉంది. iii. ఆగస్టు 2014లో ప్రపంచ బ్యాంకు కూడా.. కొత్త మార్గాన్ని ఏర్పాటుచేసుకోవటంతోపాటు ప్రస్తుతం ఉన్న వ్యవస్థను నవీకరించుకోవాల్సిన అవసరాన్ని సూచించింది. ఫరక్కా పైనీటి ప్రవాహాన్ని.. కిందినీటి ప్రవాహంతో కలపాలనేదే.. జలమార్గ్ వికాస్ ప్రాజెక్టు లక్ష్యం. అయితే.. ఫరక్కాలో రెండో మార్గం అందుబాటులోకి వచ్చినపుడే ఇది సాధ్యమవుతుంది.
పౌర‌స‌త్వ స‌వ‌ర‌ణ చ‌ట్టం 2019ని గురించి ప్ర‌ధాన మంత్రి వ‌ద్ద నుండి ముఖ్య‌మైన సందేశం

పౌర‌స‌త్వ స‌వ‌ర‌ణ చ‌ట్టం భార‌త‌దేశం లో ఏ ధర్మాని కి చెందిన పౌరుడి ని అయినా/పౌరురాలి ని అయినా ప్ర‌భావితం చేయ‌దు అంటూ దేశ ప్ర‌జ‌ల కు ప్ర‌ధాన మంత్రి శ్రీ నరేంద్ర మోదీ హామీ ని ఇచ్చారు. ఆయన వరుస ట్వీట్ ల లో దిగువ విధం గా పేర్కొన్నారు. ‘‘పౌర‌స‌త్వ స‌వ‌ర‌ణ చ‌ట్టం (సిటిజన్ శిప్ అమెండ్ మెంట్ యాక్ట్ – సిఎఎ) పట్ల హింసాత్మ‌క నిర‌స‌న‌లు చెల‌రేగ‌డం తీవ్ర దుఃఖ‌దాయ‌క‌మే కాక దుర‌దృష్ట‌క‌రం కూడాను. వాదోప‌వాదాలు, చర్చించడం మ‌రియు అభిప్రాయ భేదాన్ని ప్రకటించడం అనేవి ప్ర‌జాస్వామ్యం లో అత్య‌వ‌స‌ర‌మైన అంగాలు. అంతేగాని, సార్వ‌త్రిక ఆస్తి ని ధ్వంసం చేయ‌డం మ‌రియు సాధార‌ణ జ‌న జీవ‌నాని కి అంత‌రాయం క‌లిగించ‌డం ఎన్న‌టికీ మ‌న మర్యాద లో ఒక భాగం కాజాలదు. పౌర‌స‌త్వ స‌వ‌ర‌ణ చ‌ట్టం, 2019ని పార్ల‌మెంటు ఉభ‌య స‌భ‌ల లో విశేష‌మైన మ‌ద్ధ‌తు తో ఆమోదించ‌డం జరిగింది. ఈ ఆమోదాని కి రాజ‌కీయ ప‌క్షాలు మ‌రియు ఎంపీ ల స‌మ‌ర్ధ‌న ల‌భించింది. ఈ చ‌ట్టం సోద‌ర భావం, క‌రుణ‌, స‌ద్భావ‌న‌, ఆమోదం ల వంటి శ‌తాబ్దాల చ‌రిత్ర క‌లిగిన భార‌త‌దేశ‌పు సంస్కృతి ని ప్ర‌తిబింబిస్తోంది. సిఎఎ భార‌త‌దేశం లో ఏ దర్మానికి చెందిన ఏ ఒక్క‌ పౌరుడి ని గాని/ ఏ ఒక్క పౌరురాలి ని గాని ప్ర‌భావితం చేయ‌దు అని నా సాటి భార‌త ప్ర‌జ‌ల కు సందిగ్ధత లేనటువంటి హామీ ని నేను ఇవ్వ‌ద‌ల‌చుకొన్నాను. ఈ చ‌ట్టం విష‌యం లో భార‌త‌దేశం లోని ఏ ఒక్క‌రూ ఆందోళ‌న చెంద‌డానికి ఇందులో ఏమీ లేదు. ఈ చ‌ట్టం దేశాని కి వెలుప‌ల సంవత్సరాల త‌ర‌బ‌డి పీడ‌న‌ కు లోనైన వారు మ‌రియు భార‌త‌దేశం మిన‌హా త‌ల‌ దాచుకోవ‌డాని కి మ‌రే ప్ర‌దేశం లేన‌టువంటి వారి కి మాత్ర‌మే ఉద్దేశించినటువంటిది. భార‌తదేశం అభివృద్ధి కోసం మరియు భారతదేశం లోని ప్రతి ఒక్కరి కి ప్రత్యేకించి పేదలు, అణగారిన వర్గాలు మరియు ఆదరణ కు నోచుకోని వర్గాల వారి కి సాధికారిత ను అందించడం కోసం క‌ల‌సిక‌ట్టుగా మ‌నమంతా కృషి చేయ‌డమే ప్రస్తుత తక్షణ అవ‌స‌రం. మ‌న‌లను విభజించడం కోసం, క‌ల్లోలాన్ని సృష్టించడం కోసం స్వార్ధ‌ప‌ర‌త్వం తో కూడిన స‌మూహాల కు మ‌నం తావు ను ఇవ్వ‌రాదు. ఇది సౌభ్రాతృత్వాన్ని, శాంతి ని మ‌రియు ఏక‌త‌ ను ప‌రిర‌క్షించ‌వ‌ల‌సిన‌ అటువంటి త‌రుణం. వ‌దంతుల మరియు అసత్యాల వల‌ లో చిక్కుకోవ‌డం మానివేయండి అనేదే ప్ర‌తి ఒక్క‌రి కీ నేను విజ్ఞప్తి ని చేస్తున్నాను.’’
నిఘా జాగృతి వారం ముగింపు ఉత్సవానికి హాజరైన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లోని విజ్ఞాన్ భవన్ లో జరిగిన నిఘా జాగృతి వారం ముగింపు ఉత్సవంలో పాల్గొన్నారు. ఈ సందర్భంగా ఆయన మాట్లాడుతూ.. పారదర్శకత్వాన్ని తీసుకురావడంలోను, అవినీతిని నిరోధించడంలోను సాంకేతిక విజ్ఞానం ప్రముఖమైన పాత్రను పోషించవలసి ఉందన్నారు. ప్రభుత్వం విధానాల ఆధారంగా సాగాలని ప్రధాన మంత్రి అన్నారు. పనులు వ్యక్తుల ఇష్టం, చాదస్తాలపై ఆధారపడి ఉండజాలవు అని ఆయన చెప్పారు. చట్టాలను, విధానాలను రూపొందించేటపుడు విస్తృత‌ శ్రేణి ఉత్పాదకాలను పరిగణనలోకి తీసుకోవడం ప్రధానం అని ప్రధాన మంత్రి అన్నారు.
స్పీకర్ శ్రీ ఓమ్ బిర్ లా ఆయన పదవీ కాలం లో రెండు సంవత్సరాల ను పూర్తి చేసుకొన్న సందర్భం లో  అభినందన లు తెలిపిన ప్రధాన మంత్రి

లోక్ సభ స్పీకర్ శ్రీ ఓం బిర్ లా ను ఆయన పదవీకాలం లో రెండేళ్ళు పూర్తి చేసుకొన్న సందర్భం లో ప్రధాన మంత్రి శ్రీ నరేంద్ర మోదీ ఆయనకు అభినందనల ను తెలియజేశారు. వరుస ట్వీట్ లలో ప్రధాన మంత్రి ఇలా పేర్కొన్నారు: “గడచిన రెండు సంవత్సరాల లో, శ్రీ @ombirlakota గారు తీసుకొన్న చర్యల ద్వారా మన పార్లమెంటరీ ప్రజాస్వామ్యాన్ని సమృద్ధం చేశారు, అంతే కాదు ఉత్పాదకత కూడా వృద్ధి చెందేటట్లు చూశారు. ఈ కారణం గా అనేక చరిత్రాత్మకమైనటువంటి మరియు ప్రజోపయోగకరమైనటువంటి చట్టాలు ఆమోదాని కి నోచుకొన్నాయి. ఆయన కు ఇవే అభినందనలు. శ్రీ @ombirlakota గారు పార్లమెంట్ సభ్యులు గా ప్రథమం గా ఎన్నికై వచ్చినటువంటి వారికి, యువ ఎంపీల కు, పార్లమెంట్ లో మహిళా సభ్యుల కు సభ లో మాట్లాడే అవకాశం ఇవ్వడం పైన ప్రత్యేక శ్రద్ధ ను తీసుకోవడం అనేది గమనించదగ్గది. ఆయన మన ప్రజాస్వామ్యం లో ముఖ్య పాత్ర పోషిస్తున్నటువంటి వివిధ సంఘాల ను కూడా బలపరిచారు.’’
‘మహాత్మ ఫులే యొక్క వారసత్వం’ అంశం పై పార్లమెంట్ సభ్యురాలు సునీత దుగ్గల్ గారు వ్రాసిన వ్యాసాన్ని శేర్ చేసినప్రధాన మంత్రి

లోక్ సభ సభ్యురాలు సునీత దుగ్గల్ గారు వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు. ఆ వ్యాసం ‘విశేషాధికారాలు తక్కువ గా ఉన్న మహిళ ల సశక్తీకరణ లో మహాత్మ ఫులే యొక్క వారసత్వాని కి నిజమైనటువంటి ఉత్తరాధికారి’ ని గురించి వ్రాసిన వ్యాసం. ప్రధాన మంత్రి కార్యాలయం (పిఎంఒ) ఒక ట్వీట్ లో – ‘‘ ‘విశేషాధికారాలు తక్కువ గా ఉన్నటువంటి మహిళల సశక్తీకరణ అంశం లో మహాత్మ ఫులే యొక్క వారసత్వాని కి సిసలైన ఉత్తరాధికారి’ లోక్ సభ ఎంపి @SunitaDuggal7 వ్రాసినటువంటి ఈ వ్యాసాన్ని చదువగలరు.’’ అని తెలిపింది.
తుఫాను నేపథ్యం లో స్థితి ని సమీక్షించిన ప్ర‌ధాన మంత్రి; సాధ్యమైన అన్ని ముందు జాగ్రత్త చర్యల ను మరియు సురక్షిత చర్యల ను తీసుకోవలసింది గా ప్రజల కు ఆయన విజ్ఞప్తి చేశారు

భారతదేశం లోని పశ్చిమ తీరం లో తుఫాను పరిస్థితులు ఉత్పన్నమైన నేపథ్యం లో ప్ర‌ధాన మంత్రి శ్రీ న‌రేంద్ర మోదీ స్థితి ని సమీక్షించారు. వీలయిన అన్ని ముందు జాగ్రత్త చర్యల ను మరియు సురక్షితమైనటువంటి చర్యల ను తీసుకోవలసింది గా ప్రజల కు ఆయన విజ్ఞప్తి చేశారు. ‘‘భారతదేశం లోని పశ్చిమ తీరం లో తలెత్తిన తుఫాను పరిస్థితుల నేపథ్యం లో తాజా స్థితి పై సమీక్ష ను నిర్వహించాను. ప్రతి ఒక్కరు కుశలం గా ఉండాలి అంటూ ప్రార్థిస్తున్నాను. సాధ్యమైన అన్ని ముందు జాగ్రత్త చర్యల ను మరియు సురక్షిత చర్యల ను తీసుకోవలసింది గా ప్రజల కు విజ్ఞప్తి చేస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
సెంట్రల్ గూడ్స్ అండ్ సర్వీసెస్ టాక్స్ (అమెండ్ మెంట్) బిల్లు, 2017 కు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం సెంట్రల్ గూడ్స్ అండ్ సర్వీసెస్ టాక్స్ (ఎక్స్ టెన్షన్ టు జమ్ము & కశ్మీర్ ) ఆర్డినెన్స్, 2017 జారీకి మరియు ఆర్డినెన్స్ స్థానంలో సెంట్రల్ గూడ్స్ అండ్ సర్వీసెస్ టాక్స్ (అమెండ్ మెంట్) బిల్లు, 2017 ప్రవేశపెట్టడానికి ఎక్స్-పోస్ట్ ఫ్యాక్టో ఆమోదం తెలిపింది. సిజిఎస్ టి యాక్టు గా నిర్దేశిస్తున్న సెంట్రల్ గూడ్స్ అండ్ సర్వీసెస్ టాక్స్ యాక్టు, 2017 లోని అంశాలను ఆర్డినెన్సు జమ్ము & కశ్మీర్ రాష్ట్రానికి విస్తరించింది. ఆర్డినెన్సు ను 2017 జులై 8వ తేదీన జారీ చేయడమైంది. కాగా, సెంట్రల్ గూడ్స్ అండ్ సర్వీసెస్ టాక్స్ (అమెండ్ మెంట్) బిల్లు, 2017 ను పార్లమెంట్ ప్రస్తుత సమావేశాలలో ప్రవేశపెడతారు.
సావిత్రీబాయి ఫులే జ‌యంతి నాడు ఆమెకు నివాళులు అర్పించిన ప్ర‌ధాన మంత్రి

సావిత్రీబాయి ఫులే జ‌యంతి నాడు ప్ర‌ధాన మంత్రి శ్రీ న‌రేంద్ర మోదీ ఆమెకు నివాళులు అర్పించారు. “మ‌హ‌నీయురాలు అయిన‌టువంటి సావిత్రీబాయి ఫులే కు నేను న‌మ‌స్క‌రిస్తున్నాను. పేద‌లు మ‌రియు అణ‌గారిన వ‌ర్గాల వారికి సాధికారిత‌ను సంపాయించి పెట్టడం కోసం ఆమె త‌న జీవితాన్ని అంకితం చేశారు. విద్య‌కు మ‌రియు సామాజిక సంస్క‌ర‌ణ‌కు ఆమె అత్యంత ప్రాధాన్యాన్ని ఇచ్చారు. ఆమె ఆద‌ర్శాలకు పెద్ద పీట వేస్తూ, ఆమె యొక్క క‌ల‌ను పండించే దిశ‌గా మేము అవిశ్రాంతంగా కృషి చేస్తున్నాం” అని ప్ర‌ధాన మంత్రి అన్నారు.
ఆకాశవాణి మైత్రి ప్రారంభ సందర్భంగా ఆల్ ఇండియా రేడియో (ఆకాశవాణి)కి ప్రధాన మంత్రి అభినందనలు

ప్ర‌ధాన మంత్రి శ్రీ న‌రేంద్ర మోదీ ఆకాశవాణి మైత్రి ప్రారంభ సందర్భంగా ఆల్ ఇండియా రేడియో (ఆకాశవాణి)కి ప్రధాన మంత్రి అభినందనలు తెలిపారు. “భారతదేశ రాష్ట్రపతి ఆకాశవాణి మైత్రి ని ప్రారంభించిన సందర్బంగా ఆకాశవాణి (ఎ ఐ ఆర్) కు ఇవే నా అభినందనలు. దీనిని భారతదేశంలోను, బంగ్లాదేశ్ లోను వినవచ్చు. ఆకాశవాణి మైత్రి భారతదేశం, బంగ్లాదేశ్ ల ప్రజల మధ్య స్నేహ సేతువుగా సేవలను అందించగలుగుతుంది” అని ప్రధాన మంత్రి అన్నారు.
క‌ర్ణాట‌క‌లోని మాండ్య జిల్లాలో బ‌స్సు ప్ర‌మాద మృతుల కుటుంబాల‌కు ప్ర‌ధాని సంతాపం

క‌ర్ణాట‌క‌లోని మాండ్య జిల్లాలో బ‌స్సు ప్ర‌మాద మృతుల కుటుంబాల‌కు ప్ర‌ధాన‌మంత్రి న‌రేంద్ర‌మోదీ సంతాపం ప్ర‌క‌టించారు. “క‌ర్ణాట‌క‌లోని మాండ్య జిల్లాలో బ‌స్సు ప్ర‌మాదంపై తీవ్ర దిగ్భ్రాంతి క‌లిగింది. ఈ దుర్ఘ‌ట‌న‌లో మ‌ర‌ణించిన‌వారి కుటుంబాల‌కు నా ప్ర‌గాఢ సంతాపం. ఈ విషాద స‌మ‌యంలో దైవం వారికి త‌గిన మ‌నోబ‌లాన్నివ్వాల‌ని భ‌గ‌వంతుణ్ని ప్రార్థిస్తున్నాను.
పౌర విమానయానంలో సాంకేతిక విజ్ఞాన సంబంధ సహకారం కోసం భారతదేశానికి, ఫ్రాన్స్ కు మధ్య ఎమ్ఒయు కు ఆమోదం తెలిపిన మంత్రివర్గం

పౌర విమానయాన రంగంలో టెక్నికల్ కోఆపరేషన్ ప్రోగ్రామ్ ను అమలుపరచడానికిగాను ఏర్ పోర్ట్స్ అథారిటీ ఆఫ్ ఇండియా (ఎఎఐ), ఫ్రాన్స్ కు చెందిన సివిల్ ఏవియేషన్ అథారిటీ (డిజిఎసి) లు ఒక అవగాహనపూర్వక ఒప్పందాన్ని (ఎమ్ఒయు ను) కుదుర్చుకొనేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ సాంకేతిక సహకార కార్యక్రమం ఎఎఐ అధికారులు వారి నైపుణ్యాలను, ప్రావీణ్యాన్ని పెంపొందించుకొనేందుకు తోడ్పడుతుంది. ఈ ఎమ్ఒయు ఇంజినీర్లు, సాంకేతిక నిపుణులు, మేనేజర్లు తదితరులకు శిక్షణనివ్వడానికి కూడా అనుకూలంగా ఉంటుంది.
శాంతియుత ప్రయోజనాల కోసం అంత‌రిక్షాన్ని ఉప‌యోగించుకొనేందుకు భార‌తదేశం, ఆర్మేనియా ల‌ మ‌ధ్య అవ‌గాహ‌నపూర్వక ఒప్పందానికి ఆమోదం తెలిపిన మంత్రివర్గం

ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం శాంతియుత ప్రయోజనాల కోసం అంత‌రిక్షాన్ని ఉప‌యోగించుకొనేందుకు భార‌తదేశం, ఆర్మేనియా ల‌ మ‌ధ్య అవ‌గాహ‌నపూర్వక ఒప్పందానికి (ఎమ్ఒయు) ఆమోదం తెలిపింది. ఈ ఎమ్ఒయు పై 2017 ఏప్రిల్‌ లో సంత‌కాలు జ‌రిగాయి. ఈ ఎమ్ఒయు అంత‌రిక్ష విజ్ఞానం, సాంకేతిక విజ్ఞానం, భూమికి సంబంధించిన రిమోట్ సెన్సింగ్ ఉప‌క‌ర‌ణాలు, ఉప‌గ్ర‌హ క‌మ్యూనికేష‌న్ వ్య‌వ‌స్థ, ఉప‌గ్ర‌హ ఆధారితమైన మార్గదర్శక వ్య‌వ‌స్థ‌, గ్ర‌హాలపై అన్వేషణ, అంతరిక్ష నౌక‌ల, అంత‌రిక్ష వ్య‌వ‌స్థ‌ల, భూత‌ల వ్య‌వ‌స్థ‌ల వినియోగం, అంత‌రిక్ష సంబంధిత సాంకేతిక విజ్ఞానాన్ని ఉపయోగించుకోవడం వంటి రంగాలలో సహకారానికి వీలు క‌ల్పిస్తుంది. ఈ ఎమ్ఒయు ద్వారా అంత‌రిక్ష విభాగం, భార‌త అంత‌రిక్ష ప‌రిశోధ‌నా సంస్థ‌ (డిఒఎస్- ఐఎస్ ఆర్ఒ), విద్యా మంత్రిత్వ‌ శాఖ ప‌రిధిలోని స్టేట్ క‌మిటీ ఆఫ్ సైన్సెస్‌, సైన్సెస్ ఆఫ్ ద రిప‌బ్లిక్ ఆఫ్ ఆర్మేనియా ల స‌భ్యుల‌తో కూడిన సంయుక్త కార్యాచ‌ర‌ణ బృందం ఏర్పాటుకు మార్గం సుగమం అవుతుంది. ఈ కార్యాచ‌ర‌ణ బృందం ప్ర‌స్తుత ఎమ్ఒయు నిర్ణీత కాల‌ప‌రిమితిలోగా అమ‌లుకు సంబంధించిన అంశాల‌పై ప‌రిశీల‌న జ‌ర‌ప‌నుంది. భూమికి సంబంధించిన రిమోట్ సెన్సింగ్, ఉప‌గ్ర‌హ క‌మ్యూనికేష‌న్ వ్య‌వ‌స్థ‌, ఉప‌గ్ర‌హ నావిగేష‌న్‌, అంత‌రిక్ష ప‌రిశోధ‌న‌, అంత‌రిక్షంలో నూత‌న ఆవిష్క‌ర‌ణ‌ల రంగాల‌లో నూత‌న ప‌రిశోధ‌న‌లు, వాటిని ఉప‌యోగంలోకి తీసుకు రావ‌డం వంటి అంశాల‌లో నూత‌న ప‌రిశోధ‌న‌ల‌కు ఇది ఊతం ఇవ్వ‌నుంది. మాన‌వాళి ప్ర‌యోజనం కోసం అంత‌రిక్ష సాంకేతిక ప‌రిజ్ఞానాన్ని అభివృద్ధి చేసేందుకు సంయుక్త కార్య‌క‌లాపాలు సాగించడానికి ఈ అవ‌గాహ‌నపూర్వక ఒప్పందం వీలు క‌ల్పిస్తుంది. దీనితో అన్ని వ‌ర్గాలు, అన్ని ప్రాంతాలు ప్ర‌యోజ‌నం పొంద‌నున్నాయి. ఈ అవ‌గాహ‌నపూర్వక ఒప్పందంలో భాగంగా ఆర్థిక‌ వ‌న‌రుల‌ను ఆయా దేశాల నిబంధ‌న‌లు, బ‌డ్జెట్ నిబంధ‌న‌లు , వ‌న‌రుల అందుబాటుకు లోబ‌డి సంబంధిత దేశాల కార్య‌నిర్వాహ‌క వ్య‌వ‌స్థ‌లు స‌మ‌కూర్చుతాయి. ఈ ఎమ్ఒయు లో భాగంగా చేప‌ట్టే సంయుక్త ప్రాజెక్టులు అవి చేప‌ట్టే త‌ర‌గ‌తి, రంగాన్ని బ‌ట్టి వాణిజ్య‌, వాణిజ్యేత‌ర ప్రాతిప‌దిక‌న ప‌రస్ప‌ర చెల్లింపులు లేకుండా ప్ర‌తిఫ‌లంగా ప్ర‌త్యామ్నాయ ఏర్పాట్ల‌ ద్వారా లేదా కాంట్రాక్టు ల ద్వారా స‌మ‌కూర్చ‌వ‌చ్చు. పూర్వరంగం అంత‌రిక్ష రంగంలో స‌హ‌కారానికి ఆర్మేనియా ఆస‌క్తిని వ్య‌క్తం చేసింది. అందుకు అనుగుణంగా అంత‌రిక్ష రంగంలో స‌హ‌కారానికి ఒక ముసాయిదా అవ‌గాహ‌నా ఒప్పందాన్ని ప్ర‌భుత్వ స్థాయిలో ప‌రిశీల‌న‌ కోసం గ‌తంలో రూపొందించారు. ఇందుకు సంబంధించి 2017 ఏప్రిల్‌లో ఆర్మేనియా వైపు నుండి ఆమోదం ల‌భించింది. ఇందుకు అనుగుణంగా అంత‌రిక్షాన్ని శాంతియుత ప్ర‌యోజ‌నాల‌కోసం వాడేందుకు భార‌త ప్ర‌భుత్వం, ఆర్మేనియా ప్ర‌భుత్వాల మ‌ధ్య 2017 ఏప్రిల్ 25న ఉప‌ రాష్ట్ర‌ప‌తి యెరెవాన్‌ ప‌ర్య‌ట‌న సంద‌ర్భంగా ఒప్పందంపై సంత‌కాలు జ‌రిగాయి.
భారతదేశానికిచెందిన ఇండియన్ కౌన్సిల్ ఆఫ్ మెడికల్ రిసర్చ్ కు, స్విట్జర్లాండ్కు చెందిన ఫౌండేశన్ ఫార్ ఇన్నోవేటివ్ న్యూ డయాగ్నస్టిక్స్ (ఎఫ్ఐఎన్ డి) కి మధ్యఅవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి

అంతర్జాతీయ విజ్ఞాన శాస్త్రపరమైనటువంటి మరియు సాంకేతిక పరమైనటువంటి సహకారం తాలూకు ఫ్రేమ్ వర్క్ కు లోబడి పరస్పర సంబంధాల ను పటిష్ఠ పరచుకోవడం కోసం, అలాగే ఉభయ పక్షాల ప్రయోజనం ముడిపడిన రంగాల లో సహకారాన్ని పెంచుకోవడం కోసం ఇండియన్ కౌన్సిల్ ఆఫ్ మెడికల్ రిసర్చ్ కు, స్విట్జర్లాండ్ కు చెందిన ఫౌండేశన్ ఫార్ ఇన్నోవేటివ్ న్యూ డయాగ్నస్టిక్స్ (ఎఫ్ఐఎన్ డి) కి మధ్య సంతకాలైన ఒక అవగాహన పూర్వక ఒప్పంద పత్రం వివరాలను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది. ఈ ఎమ్ఒయు పై భారతదేశం 2021 ఫిబ్రవరి లో సంతకం చేసింది. ప్రయోజనాలు: ఈ ఎమ్ఒయు ఉభయ పక్షాల ప్రయోజనాలు ముడి పడిన రంగాల లో భారతదేశానికి, స్విట్జర్లాండ్ కు మధ్య సంబంధాల ను అంతర్జాతీయ విజ్ఞ‌ాన శాస్త్రపరమైన, సాంకేతిక విజ్ఞ‌ానపరమైన సహకారం తాలూకు ఒక ఫ్రేంవర్క్ పరిధి కి లోబడి మరింత గా బలోపేతం చేయనుంది. ఆర్థిక ప్రభావం: రిక్వెస్ట్ ఫార్ ప్రపోజల్ (ఆర్ఎఫ్ పి) ద్వారా గుర్తించిన స్థానిక భాగస్వాముల కు, పరిశోధకుల కు 1 లక్ష యూఎస్ డాలర్ మేర ఆర్థిక సహాయాన్ని అందించడానికి ఐసిఎమ్ఆర్ సంసిద్ధమైంది. ఎఫ్ఐఎన్ డి తన వంతు గా 4 లక్షల యూఎస్ డాలర్ ల మేరకు నిధుల ను అందించనుంది. పూర్వరంగం: దేశం లో సంస్థల పరంగా అంతర్గతం గానూ (ఇంట్రామ్యూరల్), ఆ పరిధి కి ఆవల (ఎక్స్ ట్రా మ్యూరల్) జరిగే బయోమెడికల్ రిసర్చ్ ను ఐసిఎమ్ఆర్ ప్రోత్సహిస్తూ వస్తున్నది. ఎఫ్ఐఎన్ డి అనేది ఒక స్వతంత్రమైన లాభాపేక్షరహిత సంస్థ. దీనిని (భారతీయ) కంపెనీల చట్టం, 2013 లోని 8వ సెక్శన్ లో భాగం గా ఏర్పాటు చేయడం జరిగింది.
ఈస్టర్ సందర్భంగా ప్రజలకు ప్రధానమంత్రి శుభాకాంక్షలు

ఈస్టర్ పర్వదినం సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ఈ మేరకు ఒక ట్వీట్ ద్వారా ఇచ్చిన సందేశంలో: ‘‘ఈస్టర్ శుభాకాంక్షలు! ఏసుక్రీస్తు ఆలోచనలు, ఆదర్శాలను మనం నేడు గుర్తుచేసుకుంటున్నాం. అలాగే ఆయన ప్రబోధించిన సాంఘిక న్యాయం, కరుణ గురించి పునరుద్ఘాటిస్తున్నాం. తదనుగుణంగా సమాజంలో ఆనందం, సోదరభావం స్ఫూర్తిని పెంపొందించాలి’’ అని పేర్కొన్నారు.
గ్రాట్యుటీ చెల్లింపు (స‌వ‌ర‌ణ‌) బిల్లు, 2017ను పార్ల‌మెంటులో ప్ర‌వేశ‌పెట్ట‌డానికి ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం గ్రాట్యుటీ చెల్లింపు (స‌వ‌ర‌ణ‌) బిల్లు, 2017ను పార్ల‌మెంటులో ప్ర‌వేశ‌పెట్ట‌డానికి త‌న ఆమోదాన్ని తెలిపింది. ప్రైవేటు రంగంలోని మ‌రియు ప్ర‌భుత్వరంగ సంస్థ‌లు/ప‌్ర‌భుత్వం ప‌రిధిలోని స‌్వ‌తంత్ర ప్ర‌తిప‌త్తి క‌లిగిన‌టువంటి సంస్థ‌లు, ఏవైతే సిసిఎస్ (పింఛ‌ను) నియ‌మాల ప‌రిధిలోకి చేరడం లేదో వాటి ఉద్యోగుల గ్రాట్యుటీ గ‌రిష్ఠ ప‌రిమితిని కేంద్ర ప్ర‌భుత్వ ఉద్యోగుల‌తో స‌మానంగా ఈ స‌వ‌ర‌ణ పెంచ‌నుంది. పూర్వ‌రంగం: 10 మంది లేదా అంత‌క‌న్నా ఎక్కువ మందిని నియ‌మించుకొన్న సంస్థ‌ల‌కు గ్రాట్యుటీ చెల్లింపు చ‌ట్టం, 1972 వ‌ర్తిస్తుంది. శ్రామికుల‌కు ప‌ద‌వీ విర‌మ‌ణ అనంత‌రం- వార్ధ‌క్యం సంబంధిత నియ‌మాల ఫ‌లితంగా గాని లేదా శారీర‌కంగా అశ‌క్త‌త పాల‌వ‌డం గాని లేదా శ‌రీరంలోని ముఖ్య‌మైన అవ‌య‌వం ఏదైనా బ‌ల‌హీన‌ప‌డ‌టం గాని జ‌రిగిన ఫ‌లితంగా ఉద్యోగ విర‌మ‌ణ చేయ‌వ‌ల‌సి వ‌చ్చిన‌పుడు- సామాజిక భ‌ద్ర‌త‌ను అందించ‌డం ఈ చ‌ట్టాన్ని చేయ‌డంలోని ప‌ర‌మార్థంగా ఉంది. ఈ కార‌ణంగా గ్రాట్యుటీ చెల్లింపు చ‌ట్టం, 1972 అనేది ప‌రిశ్ర‌మ‌లు, కార్ఖానాలు మ‌రియు సంస్థ‌ల‌లో ప‌ని చేస్తూ వేత‌నం ఆర్జిస్తున్న వారికి సంబంధించి ఒక ముఖ్య‌మైన సామాజిక భ‌ద్ర‌తా చ‌ట్టంగా ప‌రిణ‌మించింది. ఈ చ‌ట్టంలో భాగంగా గ్రాట్యుటీకి ప్ర‌స్తుతమున్నటువంటి ఉన్న‌త ప‌రిమితి 10 ల‌క్ష‌ల రూపాయ‌లు. కేంద్ర సివిల్ స‌ర్వీసులు (పింఛ‌న్‌) నియ‌మాలు, 1972 లో భాగంగా కేంద్ర ప్ర‌భుత్వ ఉద్యోగుల‌కు గ్రాట్యుటీ కి సంబంధించిన ఏర్పాట్లు కూడా ఇదే విధంగా ఉన్నాయి. 7వ కేంద్ర వేత‌న సంఘం అమ‌లులోకి రావ‌డాని క‌న్నా ముందు సిసిఎస్ (పింఛ‌ను) నియ‌మాలు, 1972లో భాగంగా ఉన్న‌టువంటి గ‌రిష్ఠ ప‌రిమితి 10 ల‌క్ష‌ల రూపాయ‌లు. అయితే, 7వ కేంద్ర వేత‌న సంఘం అమ‌లులోకి రావ‌డంతో, ప్ర‌భుత్వ ఉద్యోగులకు సంబంధించినంత వ‌ర‌కు, గ‌రిష్ఠ ప‌రిమితి ప్ర‌స్తుతం 1.1.2016 నాటి నుండి 20 ల‌క్ష‌ల రూపాయ‌లుగా ఉంది. ఈ కార‌ణంగా, ధ‌ర‌ల‌లో పెరుగుద‌ల‌ను మ‌రియు వేత‌నాల‌లో పెరుగుద‌ల‌ను దృష్టిలో ఉంచుకొని- ప్రైవేటు రంగంలో ప‌ని చేస్తున్న ఉద్యోగుల విష‌యంలోను, గ్రాట్యుటీ చెల్లింపు చ‌ట్టం, 1972 వ‌ర్తిస్తున్న వారి విష‌యంలోను- గ్రాట్యుటీని స‌వ‌రించాల‌న్న ఆలోచ‌నను ప్రభుత్వం చేసింది. దీనికి అనుగుణంగా గ్రాట్యుటీ చెల్లింపు చ‌ట్టం, 1972కు స‌వ‌ర‌ణ చేసే ప్ర‌క్రియ‌ను ప్ర‌భుత్వం మొద‌లుపెట్టింది.
హొమియోపతి లో సంస్కరణలు

ప్రధాన మంత్రి నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం కేంద్ర హొమియోపతీ మండలి ( సవరణ) బిల్లు, 2019కు ఆమోదం తెలిపింది. ప్రభావం: మామూలుగా కేంద్ర హోమియోపతి మండలి పునర్వ్యస్థీకరణ ఏడాదికి ఒకసారి జరిగేది. అయితే మండలి పదవీకాలాన్ని రెండేళ్లకు పెంచడం ద్వారా మండలిని పర్యవేక్షించే గవర్నర్ల బోర్డు పదవీ కాలాన్ని 17 మే, 2019 నుంచి మరో ఏడాది పొడిగించేందుకు వీలవుతుంది. దానివల్ల కేంద్ర హోమియోపతి మండలి తమ విధులను యథాప్రకారం నిర్వహించడానికి వీలు కలుగుతుంది. అమలు: ఈ బిల్లు ఇటీవల జారీ చేసిన కేంద్ర హొమియోపతీ మండలి ( సవరణ) ఆర్డినెన్సు, 2019 స్థానంలో అమలులోకి వస్తుంది. మరియు పాలక మండలి పదవీకాలాన్ని మరో ఏడాది పొడిగిస్తుంది. నేపథ్యం: కేంద్ర హొమియోపతీ మండలి పర్యవేక్షణ బాధ్యతను హోమియోపతీ వైద్య విధానంలో పేరొందిన నిపుణులు, పాలనావేత్తలు, అర్హులైన డాక్టర్లతో కూడిన గవర్నర్ల బోర్డుకు అప్పగించడం జరిగింది. హోమియోపతీ రాష్ట్ర రిజిస్టర్లు నవీకరించకపోవడం, అదే సమయంలో సాధారణ ఎన్నికలు జరగడం వల్ల ఏడాది లోపల కేంద్ర హోమియోపతీ మండలి పునర్వ్యవస్థీకరణ జరగనందువల్ల మండలి పదవీ కాలాన్ని పొడిగించడం జరిగింది.